|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Закона за изменение и допълнение на Закона за гражданското въздухоплаване (ЗГВ) |
| **Становище по ред:** |  |
| **Номер и дата:** |  |
| **В отговор на №:** | 03-00-364/09.08.2023 г. |
| **Институция:** | Министерство на транспорта и съобщенията |
| **Диспозитив:** | С препоръки по доклада и резюмето |
| **Основание:** |  | от Устройствения правилник на Министерския съвет и на неговата администрация |

|  |
| --- |
| По законодателната инициативаВ мярка 81 от [Плана за действие с мерките, произтичащи от членството на Република България в Европейския съюз](https://strategy.bg/Publications/View.aspx?lang=bg-BG&categoryId=&Id=368&y=&m=&d=), РГ – 9 Транспортна политика (отговорни институции ГДГВА и МТС), е предвидено осигуряване прилагането на *Регламент за изпълнение (ЕС) № 2019/0103*, *Регламент за изпълнение (ЕС) № 2019/0947* и *Регламент за изпълнение (ЕС) № 2020/0639*. Доколкото не става ясно дали такива промени са предвидени, препоръчваме всички необходими промени да бъдат предвидени в единна законодателна инициатива. Относно Доклада на цялостната предварителна оценка на въздействието: 1. Относно раздел 1 „Описание на проблема/ите“:Предлагаме в цялостната оценка на въздействието да бъдат разгледани също така и проблемите, които дирекция „Модернизация на администрацията“ изведе на базата на „досието“ на Закона за гражданското въздухоплаване, изпратено до МТС с наш номер  №  02.11- 48/25.07.2023 г. относно Систематизиране на усилията за подобряване на регулаторната политика на Република България. Конкретно предлагаме в т.1. *Описание на проблемите*, в текста, преди описанието, да бъде добавено следното:*„На шесто място в Закона за гражданското въздухоплаване не са уредени изискванията, необходими за започването и за осъществяването на уредената в закона стопанска дейност. Вместо това се предвижда условията и редът за издаване на лицензи, разрешения, свидетелства, удостоверения, одобрения, сертификати, декларации или други документи да се уреждат с наредба, която не се приема от Министерския съвет. Законът за гражданското въздухоплаване не е съобразен с изискването на чл.4 от Закона за ограничаване на административното регулиране и административния контрол  върху стопанската дейност, а процедурата за приемане на условията и редът за издаване на лицензи, разрешения, свидетелства, удостоверения, одобрения, сертификати, декларации изключва участието на останалите министерства.**На седмо място в Закона за гражданското въздухоплаване не са предвидени възможности за осигуряване по служебен път на документи и данни. В наредбите, които уреждат условията и редът за издаване на лицензи, разрешения, свидетелства, удостоверения, одобрения, сертификати, декларации или други документи са включени изисквания за представяне на документи за образование и квалификация.*“ Тези две точки следва да бъдат оформени като отделни проблеми и да бъдат предложени цели и варианти на действие.2. Относно раздел 4 „Варианти на действие. Анализ на въздействията:”Необходимо е вариантите на действие да бъдат подробно изложени и допълнително разяснени, като във *Вариант 0 „Без действие“* се разглеждат действащите правни норми, а във *Вариант 1, 2, 3* подробно се описват конкретните предложения за промяна в закона - процедури, регистри, такси, услуги, санкции др. Предвид че се предвиждат административни наказания, описва се механизма за квалифициране на нарушенията и размера на санкциите, за да бъде изяснено, че санкциите ще бъдат определени пропорционално, в съответствие с обществения интерес, без да надвишават евентуалните негативни ефекти.При въвеждане на нови такси, трябва да се изложи подробно как ще бъдат определени в съответствие с изискванията на чл. 7а от *Закона за ограничаване на административното регулиране и административния контрол върху стопанската дейност*, както и да се посочи вида и размера им. **3. Относно раздел 5 „Анализ на въздействията“**Напомняме, че при извършване на цялостна оценка на въздействието, анализът на въздействията трябва да включва задълбочен качествен и количествен анализ на най-значимите въздействия и на специфичните им аспекти, който се извършва чрез определени методи за анализ на въздействията, като например *Модела на стандартните разходи*, *Анализ на разходите и ползите, Анализ на ефективността, Мултикритериен анализ* и др.Също така е необходимо е да се опишат подробно всички значителни икономически, социални, екологични или други положителни и отрицателни въздействия върху всяка група заинтересовани страни. Изчисленията трябва да са най-малко за следващите три години, водещи до ползи и разходи, включително директни, за заинтересованите страни, за отделни икономически и социални сектори и/или групи предприятия - за една година, в левове и/или в други мерни единици, позволяващи съпоставяне за всеки вариант за действие. При разглеждане на въздействията препоръчваме да се следват насоките от [Ръководството за извършване на предварителна оценка на въздействието](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=), с отговори на примерните въпроси при идентифициране на въздействията (стр. 28 - 37).**4. Относно раздел 5.4 „Административна тежест“** **Относно Проблем 4 и Проблем 5**Следва да се ревизира и аргументира твърдението, че не се предвижда увеличаване на административната тежест, при положение че въвеждането на такси и санкции несъмнено води до увеличаване на административната тежест върху засегнатите страни.Напомняме, че в този раздел трябва да се изчисли промяната в административната тежест за всеки вариант на действие, спрямо всяка заинтересована страна/групи заинтересовани страни, като се използва *Моделът на стандартните разходи* или [*Калкулаторът на Портала за обществени консултации*](https://strategy.bg/Calculator/Calculator.aspx), а **изчисленията и резултатите от тях, да се включат в раздела**. Това е необходимо, за да може да се сравнят вариантите по този показател, тъй като промяната на административната тежест е сред основните стълбове на по-доброто регулиране.**5. Относно раздел 5.5 „Оценка на въздействието върху малките и средните предприятия (МСП - тест)“**Също така напомняме, че при извършването на цялостна оценка на въздействието, задължително се извършва оценка на въздействието върху МСП (**МСП-тест**). Тя е неделима част от цялостната предварителна оценка и се базира на няколко фактора, като един от тях е информацията от предварителните консултации с предприятия и/или с техни представителни организации. Повече за извършването на МСП теста може да се намери в Ръководството за извършване на предварителна оценка на въздействието (стр. 42 - 52).6. Относно раздел 8 „Обществени консултации“С цел осигуряване на свързаност на публичната информация е необходимо в доклада на ОВ да се посочи хиперлинк към проведената предварителна консултация на Портала за обществени консултации, както и при провеждането на обществената консултация по реда на чл. 26 ЗНА в описанието на консултацията да се включи хиперлинка към предварителната консултация.Относно Резюмето на цялостната оценка на въздействието:Раздели от резюмето по чл. 22 от НОМИОВ е необходимо да бъдат в съответствие с информацията и изводите в доклада, но в по-кратък и обобщаващ формат. |

|  |
| --- |
| Съгласно Устройствения правилник на Министерския съвет и на неговата администрация преработената оценка на въздействието (резюме и доклад) следва да бъде изпратена за повторно съгласуване от дирекция „Модернизация на администрацията“. |
| **ЗА ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА”** **/Ваня Новакова/**Съгласно Заповед № Н-1079/11.08.2023 г. |